Rujany
Rujany je najwjetša kupa Němskeje. Wona leži před pomorskim pobrjohom Baltiskeho morja a słuša k Mecklenburgsko-Předpomorskej. „Wrota“ ke kupje Rujany su hanseatiske město Stralsund. Kupa, přez Rügendamm a Strelasundbrücke nad 2 km šěroki Strelasund z twjerdźu zwjazana, ma maksimalnu dołhosć wot 52 km (wot juha do sewjera), maksimalnu šěrokosć wot 41 km w juhu a přestrjeń wot 926 km². Cyłkowna dołhosć pobrjoha Rujanow je 574 km. Jeje postawa je přez mnoholičbne mórske zaliwy ale tež wustupne połkupy a krajne jazyki jara sylnje rozčłonkowana.
Kupa Rujany tworješe hač do 3. septembra 2011 hromadźe z kupu Hiddensee a někotrymi mjeńšimi kupami zarjadnisce krajny wokrjes Rujany z wokrjesnej stolicu Bergen auf Rügen. Z 4. septembra 2011 kupa Rujany je dźěl wokrjesa Předpomorska-Rujany ze wokrjesnej stolicu Stralsund.
Dalše města su Sassnitz, Putbus a Garz/Rügen. Ale tež słušeja Baltiskomórske kupjele Binz, Sellin, Göhren, Baabe a Thiessow. Rujany so dla jich wšelakorych rjanosćow krajiny a dołhich, drobnopěskojtych kupanskich brjohow wot wjele dowolnikow wopytuja.
szl_Latn szl_Latn szl_Latn szl_Latn